recursal/SuperWikiNEXT-32B huggingface dataset:
**רקלה מוסוליני** (באיטלקית: **Rachele Mussolini**;‏ 11 באפריל 1890 - 30 באוקטובר 1979) הייתה אשתו של הרודן הפשיסטי האיטלקי, בניטו מוסוליני. נותרה בחיים לאחר שהוא הוצא להורג בשנת 1945 יחד עם פילגשו קלרה פטצ'י, והאריכה חיים לאחר מכן.

הקשר למוסוליני
--------------

רקלה מוסוליני נולדה בשנת 1890 למשפחת איכרים בשם גוידי (Guidi), אביה אגוסטינו גוידי ואימה אנה לומברדי. לאחר מות האב הפכה אימה לפילגשו של אלסנדרו מוסוליני, אביו של בניטו מוסוליני. בשנת 1910 עברו האם והבת לבית מוסוליני. כך שבניטו מוסוליני הכיר את רקלה גוידי, שהייתה צעירה בשבע שנים, במשך זמן רב. נוצר קשר בין השניים. ב -1 בספטמבר 1910 נולדה בתם אדה מקשר זה. כניסת האם לבית מוסוליני לא הייתה מכיוון שבני הזוג חיו בנישואים פרועים. אלה שבאותה תקופה החוק האיטלקי איפשר זאת. רקלה הצעירה התפעלה מבניטו מוסוליני ושניהם פתחו במערכת יחסים.

ב־17 בדצמבר 1915 נישאו רקלה ובניטו בטקס אזרחי בלומברדיה. בשנת 1914, שנה לפני נישואיו לרקלה, נישא מוסוליני לקוסמטיקאית רפואית בשם אידה דאלסר ממילאנו, ואף נולד לו ממנה בן, בניטו אלבינו מוסוליני, בו סירב להכיר. כאשר עלה לשלטון, רדף את אידה דאלסר ואת בנם המשותף, והביא לאשפוזם בכפייה במוסדות פסיכיאטריים, ואף למותה של אידה בשנת 1937 ולרציחתו של בניטו אלבינו בשנת 1942.

ילדיה
-----

לבניטו ורקלה מוסוליני נולדו חמישה ילדים, שתי בנות ושלושה בנים: אדה מוסוליני (1995 – 1910),  שנולדה מחוץ לנישואים שבעלה היה הרוזן גליאצו צ'אנו, שר החוץ בממשלתו של מוסוליני, ויטוריו מוסוליני (1997 – 1916), ברונו מוסוליני (1941 – 1918), רומנו מוסוליני (2006 – 1927), שהיה נשוי לאחותה של סופיה לורן ו-אנה מריה מוסוליני (1968 – 1929).

נאמנותה למוסוליני
-----------------

בתקופת שלטונו של מוסוליני, הוצגה רקלה מוסוליני כדוגמת מופת של עקרת הבית והאם הפשיסטית. רקלה הייתה מודעת למערכת היחסים של מוסוליני עם פילגשו קלרה פטצ'י וניסתה לסיימה, אך לא הצליחה.

היא נותרה נאמנה למוסוליני עד הסוף. אבל, ב־28 באפריל 1945 היא לא הייתה עם מוסוליני כשהוא ופילגשו, קלרה פטצ'י, נלכדו והוצאו להורג על ידי פרטיזנים איטלקים. רקלה מוסוליני ניסתה לברוח מאיטליה לאחר מלחמת העולם השנייה, אך היא נעצרה בעיר קומו, הסמוכה לשווייץ על ידי פרטיזנים איטלקים. היא הועברה לידי צבא ארצות הברית והוחזקה באי איצ'יה בצפון מפרץ נפולי, אך שוחררה לאחר מספר חודשים. היא ביקשה כי ימסרו לה את גופתו של מוסוליני, בקשה שנענתה רק כעבור עשור. בהמשך פתחה מסעדה. לאחר התדיינות משפטית היא קיבלה פנסיה משלטונות הרפובליקה האיטלקית, כאלמנתו של פקיד ציבור, משנת 1975 ועד מותה.

לקריאה נוספת
------------

* דניס מק-סמית, **מוסוליני**, הוצאת ספרית אופקים עם עובד, 2004.

קישורים חיצוניים
----------------

ויקישיתוף מדיה וקבצים בנושא **רקלה מוסוליני** בוויקישיתוף
* דן לחמן, מוסוליני - הרהורים על דיקטטור, חלק א', באתר אימגו, 2005
* רקלה מוסוליני, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007278364005171
* BNE: XX1376186
* BnF: cb128135275 (data)
* CANTIC: a12149925
* CiNii: DA04107811
* GND: 120958384
* ICCU: RAVV085729
* ISNI: 0000 0001 1636 0033
* LCCN: n50027658
* NDL: 00450901
* NLA: 35878231
* NTA: 07436393X
* RERO: 02-A003620936
* SUDOC: 080722601
* Trove: 1127738
* VcBA: 495/112077
* VIAF: 47605447
* WorldCat: lccn-n50027658

 |
**מלחמת בבל–יהודה** היא מלחמה שנערכה בין ממלכת יהודה והאימפריה הנאו בבלית ונמשכה מ-601 לפנה"ס עד ל-586 לפנה"ס. מלחמה זו סימנה את סופה של ממלכת יהודה והפסקה ממושכת של עצמאות יהודית עד למרד החשמונאים במאה השנייה לפנה"ס. אחרי שבבל כבשה את ירושלים, היא הרסה את בית המקדש הראשון והתחילה את גלות בבל. מלחמה זו מתועדת בספר מלכים ב, בפרקים כד וכה.

רקע
---

מצרים הייתה כוח אזורי עד קרב כרכמיש ב-606 לפנה"ס. מאוחר יותר, בבל באה וסיימה את השלטון המצרי, החלה את השלטון שלה באזור, והפכה את יהודה לווסאלית שלה.

המרד היהודי
-----------

במשך שלוש שנים שילמה יהודה מיסים לבבל, עד שהחליט יהויכין להפסיק לשלמם ובתגובה יצאה בבל למלחמה נגדו. למסע המלחמה לצד בבל הצטרפו מואב, עמון והכשדים.

#### המצור הראשון על ירושלים

נבוכדנצר צר על ירושלים ב-597 לפנה"ס, והצליח ללכוד את העיר ואת יהויכין, ביחד עם כל האצולה של ירושלים. הוא גם בזז את האוצרות של המקדש, כולל את כלי הזהב. נבוכדנצר הגלה את יהויכין והאצולה, יחד עם 10,000 סריסים, ואת עבדיו, ו-7,000 חיילים. תחתיו המליך נבוכדנצר את מתניה, דודו של יהויכין, כמלך יהודה. מאוחר יותר, הוא שינה את שמו לצדקיהו.

#### המצור השני על ירושלים והקרב ביריחו

 ערך מורחב – **המצור על ירושלים (588 לפנה"ס)**  

ביולי 587 לפנה"ס, מרד צדקיהו כנגד בבל, וכרת ברית עם מצרים. נבוכדנצר שלח את נבוזראדן 'שר טבחים' לצור על ירושלים שוב, והרעיב את תושביה במשך שנתיים וחצי. מאוחר יותר, הצליחו החיילים הבבלים להבקיע את החומות וכבשו את העיר, אך צדקיהו וכמה מחייליו הצליחו לברוח ליריחו, ולחמו נגד הבבלים (נקראו כשדים על ידי התנ"ך), אשר תפסו את צדקיהו ואת בניו והביאו אותם כבולים לבבל, בו נרצחו בניו של צדקיהו לעיניו בידי נבוכדנאצר. בשביעי לאב, נכנסו הבבלים לבית המקדש, חיללו את קדושתו, בזזו אותו, שתו ואכלו בו, עד שבתשיעי לאב שרף נבוזראדן את מקדש שלמה. לאחר מכן הרס את חומות ירושלים, והגלה את שאר היהודים לבבל. הוא מינה את גדליהו כנציב על היהודים שלא הוגלו מיהודה. יהודה חדלה מלהתקיים לאחר כשנה, ב-586 לפנה"ס. גדליהו נרצח ארבע שנים מאוחר יותר, ב-582 לפנה"ס.

ראו גם
------

* בית המקדש הראשון
* גלות בבל

לקריאה נוספת
------------

* התנ"ך: מלכים ב פרקים כ"ד וכ"ה, ספר ירמיהו, ספר יחזקאל, וספר דברי הימים ב פרק ל"ו

קישורים חיצוניים
----------------

יוסף ניצן; ד"ר יהושפט נבו, ארץ ישראל ושכנותיה - בבל והמקרא, באתר מט"ח

הערות שוליים
------------

1. 1 2 3 4 5  מלכים ב פרק כ"ד
2. ↑  דברי הימים פרק ל"ו
3. ↑  קורות נבוכדנצר
4. 1 2  קורות נבוכדנצר
5. ↑  מלכים ב פרק כ"ה
**למוסיים** (שם מדעי: *Lemming*) הוא שם כולל למספר סוגים מתת-משפחת הארוויקוליים (Arvicolinae) שבמשפחת האוגריים. הלמוסיים חיים רק בחצי הכדור הצפוני באזורי טונדרה ויערות מחטניים והם ניזונים בעיקר מעשבים שונים. ישנם 6 סוגים שונים של למוסיים. המין המוכר ביותר הוא המין Lemmus lemmus, החי בצפון אירופה.

אלו יצורים קטנים החיים מתחת לשלג וניזונים מזרעים ומצמחים קטנים. הם מצמיחים פרווה עבה שבחורף משתנה צבעה ללבן והם ישנים שנת חורף. בעת רעב הלמוסיים עולים לפני השטח ונודדים לעבר מקורות מזון חדשים. הם נטרפים על ידי חיות רבות של האזורים הארקטיים.

מיון
----

* שבט Dicrostonychini
	+ סוג *Dicrostonyx*
* שבט Lagurini
	+ סוג *Eolagurus*
	+ סוג ומין יחיד *Lagurus lagurus*
* שבט Lemmini
	+ סוג למינג (*Lemmus*)
	+ סוג ומין יחיד *Myopus schisticolor*
	+ סוג *Synaptomys*

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **למוסיים** בוויקישיתוף

* למוסיים, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007563044505171
* BnF: cb12533058z (data)
* LCCN: sh85075952

 |
מבט פנורמי באינפרא-אדום הקרוב של כל השמים - המושך הגדול מצוין בחץ הכחול הארוך בפינה הימנית התחתונה תחת השם Norma & Great Attractor
**המושך הגדול** (באנגלית: **Great Attractor**) הוא מושך או אנומליה כבידתית בחלל הבין גלקטי בתחומו של צביר-על הידרה-קנטאורי, אשר כוללת עשרות אלפי גלקסיות, באזור שהיקפו מאות מיליוני שנות אור. אנומליה כבידתית בסדר גודל כזה בסקאלה האינטרגלקטית, מצביעה על נוכחותו של חומר אפל, חומר שאינו ניתן לצפייה ישירה אך ניתן להסיק על קיומו מניתוח השפעת המסה שלו על תנועת הגלקסיות וצבירי הגלקסיות הקשורים אליהן.

אנומליית המושך הגדול גורמת לכך שהגלקסיות שבאזור צביר-העל הידרה-קנטאורי מוסטות לאדום בהתאם לקבוע האבל, כך שניתן להסיק שהן מתרחקות גם מאיתנו וגם זו מזו. המדידות מראות שהשינויים בהיסט לאדום שלהן גדולים מידי, והם מסגירים את קיומה של האנומליה. השתנות ההיסט לאדום שלהן נקראת מהירות משונה, והיא נעה בתחום של בין כ-700 ק"מ לשנייה ל-800 ק"מ לשנייה, תלוי בנטייה הזוויתית מכיוונו של המושך הגדול.

החריגה מאחידות בהתפשטות היקום נתגלתה לראשונה בשנת 1973, ואז שוב בשנת 1978. מיקומו של המושך הגדול נקבע לבסוף בשנת 1986, במרחק של 153 עד 258 מיליון שנות אור בערך משביל החלב, בכיוונן של קבוצות הכוכבים הידרה וקנטאור. העצמים באזור זה נמצאים במישור הגלקטי, כלומר בחלק השמיים המוסתר על ידי שביל החלב ולכן קשה לחקור אותם באור נראה, אבל תצפיות רנטגן גילו כי באזור זה של החלל, הנמצא בצביר נורמה (ACO 3627), ישנה שכיחות גדולה של גלקסיות גדולות ועתיקות, שרבות מהן מתנגשות עם שכנותיהן, ומקרינות גלי רדיו בכמויות גדולות.

בספרות הבדיונית
---------------

בספרות הבדיונית, מוזכר המושך הגדול בסדרה "פיפ פלינקס" מאת הסופר אלן דין פוסטר (שכתב את "הנוסע השמיני" והיה שותף בכתיבתם של תסריטי "מלחמת הכוכבים" ו"מסע בין כוכבים"), בספר "Flinx's Folly". המושך הגדול מוצג כניסיון של גזע חייזרי עתיק ליצור אמצעי בעל כוח משיכה שיכול להעתיק גלקסיות ממקומן, ביניהן גם את שביל החלב.

באופן דומה מוצג המושך הגדול גם בסדרת הספרים "זילי" מאת סטיבן בקסטר, במיוחד בספר "טבעת", שבו המושך הגדול מתואר כשרשרת קוסמית בצורת לולאה, שנוצרה באופן מלאכותי.

קישורים חיצוניים
----------------

* סם פלמסטיד, יקום במשבר, מאמר מתוך כתב העת גליליאו
* דנה ברעם, ‏נפתרה (כנראה) תעלומת "המושך הגדול" – התגלו מאות גלקסיות חבויות מאחורי שביל החלב, באתר "הידען", 11 בפברואר 2016
* המושך הגדול, באתר אנציקלופדיה בריטניקה (באנגלית)
* המושך הגדול, בבסיס הנתונים SIMBAD לגרמי שמיים אסטרונומיים

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007558774705171
* BnF: cb12481819n (data)
* LCCN: sh94000379

 |
**סיום עילם** (או בשמו הנוסף: **תוצאת יעד סופית**) היא דרך לקביעת המנצח במשחקי ספורט, שנוסתה לראשונה במשחק הכדורסל.

בניגוד לחוקת הכדורסל המסורתית, שבה תוצאת המשחק נקבעת אחרי 4 רבעים שווים באורכם, ב״סיום עילם״ החוק שונה מעט, כך שהקבוצות משחקות 3 רבעים שווים באורכם, ובסוף הרבע השלישי נקבעת ״תוצאת יעד״.
הרבע הרביעי משוחק ללא הגבלת זמן, עד להגעת הקבוצה הראשונה לתוצאת היעד, והיא המנצחת במשחק כולו.
תוצאת היעד מוגדרת כ״מרחק מהנקודות של הקבוצה המובילה״.
לדוגמה - נניח שבטורניר מסוים מרחק היעד מוגדר כ ״9״. אזי, במשחק שמשוחק בטורניר, אם בסוף הרבע השלישי התוצאה היא 88:83, אז תוצאת היעד נקבעת ״97״ (88+9), ולכן הקבוצה הראשונה שתגיע ל-97, תנצח.

״שיטת עילם״ הוצעה לראשונה על ידי פרופסור ניק עילם, פרופסור לספורט מאוניברסיטת בול.
עילם סיפר כי חש מתוסכל מהמצב הנוכחי בכדורסל.
בשיטה הנפוצה, כאשר קבוצה מובילה בפער גדול, נאבד העניין במשחק והצופים רק מחכים שהזמן יעבור עד הסיום, ומצד שני, כאשר הפער קטן לטובת קבוצה מסוימת, הקבוצה היריבה מנסה לעשות עבירות כל הזמן כדי לעצור את שעון המשחק. מצב זה יוצר משחק סטטי ולא נעים לצפייה.
שיטת עילם פותרת את 2 הבעיות, מכיוון ששעון המשחק מכובה ברבע האחרון.

### שימוש בשיטה

השימוש הרשמי הראשון בשיטה, החל בשנת 2017 בטורניר כדורסל שנתי שנקרא The Basketball Tournament. בתחילה הוא שימש רק בחלק מהמשחקים, והחל מ-2018 ועד היום, החוק הוחל על כלל המשחקים בטורניר (כאשר ״מרחק היעד״ משתנה במהלך השנים).
לתודעה פרץ החוק בשנת 2020,כאשר ליגת ה-NBA החלה להשתמש בו במשחק ה-Allstar השנתי.
״מרחק היעד״ הראשון שנקבע הוא ״24״, לזכרו של קובי בראיינט (שמספר גופייתו היה 24) שנהרג חודש לפני בהתרסקות מסוק. השינוי התקבל בעין יפה בעיני האוהדים, ולכן הוחלט להמשיך איתו באופן קבוע במשחקי האולסטאר.

בעקבות ההצלחה במשחקי האולסטאר, החליטו ליגות נוספות כגון ליגת העל הקנדית בכדורסל, וה G League (ליגת הפיתוח של ה-NBA) לאמץ את השינוי גם כן.
כאמור, השיטה משמשת בעיקר בכדורסל, אך בשנת 2023, החליטו מארגני The Basketball Tournament הנזכר למעלה, לייסד טורניר כדורגל - The Soccer Tournament, שבו השתמשו גם כן ב״סיום עילם״.
**האיש השנוא ביותר באינטרנט** (באנגלית: **The Most Hated Man on the Internet***)* היא מיני-סדרה אמריקאית מסוגת פשע אמיתי דוקומנטרי של נטפליקס, שעלתה לשירות ההזרמה של החברה ב-27 ביולי 2022 ומתעדת את עלייתו ונפילתו של האנטר מור ואתר האינטרנט שלו Is Anyone Up?, אתר פורנוגרפי המבוסס על תמונות שנגנבו ממכשירי טלפון ומחשב של אנשים וזאת מנקודת מבטן של הקורבנות שלו והאקטיביסטיות שפעלו נגדו. המיני-סדרה גם מתמקדת בסיפורה של הסופרת והפעילה החברתית, שרלוט לאוס, שמנסה להסיר את תמונות העירום של בתה מהאתר.

סקירה כללית
-----------

האיש השנוא ביותר באינטרנט עוקב אחר פעילי אנטי-פורנוגרפיית נקם והבמאמציהם להפיל את האתר IsAnyoneUp.com. האתר נוצר על ידי האנטר מור, כך שכל אחד יכול לפרסם תמונה של כל אחד ולחבר אותה לחשבונות המדיה החברתית שלו. הסופרת והפעילה החברתית, שרלוט לאוס פתחה בקמפיין נגד האתר לאחר שגליתה כי תמונות עירום של בתה שותפו באתר.

שלושת הפרקים מורכבים מראיונות של כל האנשים שלקחו חלק בהפלת האתר והפעלתו, מלבד יוצר האתר, האנטר מור. מור תכנן במקור לבוא להתראיין לסרט התיעודי, אך מאוחר יותר סירב מסיבות לא ידועות.

ביקורת
------

*באתר* Rotten Tomatoes, דורגה הסדרה ב-86%, עם דירוג ממוצע של 6.1/10.

קישורים חיצוניים
----------------

* "האיש השנוא ביותר באינטרנט", במסד הנתונים הקולנועיים IMDb (באנגלית)
* "האיש השנוא ביותר באינטרנט", באתר נטפליקס

הערות שוליים
------------

1. ↑  Han, Angie (26 ביולי 2022). "'The Most Hated Man on the Internet' Review: Netflix's Hunter Moore Docuseries Is Absorbing but Shallow". *The Hollywood Reporter*. נבדק ב-1 באוגוסט 2022. `{{cite web}}`:  (עזרה)
2. ↑  Tallerico, Brian (27 ביולי 2022). "The Most Hated Man on the Internet". *RogerEbert.com*. נבדק ב-1 באוגוסט 2022. `{{cite web}}`:  (עזרה)
3. ↑  "Hunter Moore: Who is 'The Most Hated Man on the Internet' and where is he now?". *Yahoo*. 28 ביולי 2022. `{{cite web}}`:  (עזרה)
4. ↑  "The Most Hated Man on the Internet: Limited Series". *Rotten Tomatoes*. נבדק ב-15 באוגוסט 2022. `{{cite web}}`:  (עזרה)
**נאסר אל-קודווה** (בערבית: **ناصر القدوة**, בתעתיק: **נאצר אלקדוה**; נולד ב-1953) הוא פוליטיקאי פלסטיני שכיהן כנציג הרשות הפלסטינית באומות המאוחדות בשנים 2005-1991 וכשר החוץ הפלסטיני בשנת 2005. אל-קודווה הוא אחיינו של יאסר ערפאת, יו"ר הרשות הפלסטינית בעבר.

חיים אישיים
-----------

אל-קודווה נולד בשנת 1953. הוא למד באוניברסיטת קהיר, ובשנת 1979 סיים לימודי תואר ראשון בלימודי רפואת שיניים. זמן קצר לאחר מכן נעשה חבר בסהר האדום הפלסטיני.

אל-קודווה גר בשנים האחרונות ברמאללה זאת לאחר שנים רבות בהן התגורר בניו יורק. הוא אחיינו של יאסר ערפאת, יו"ר הרשות הפלסטינית בעבר, ויו"ר קרן יאסר ערפאת.

קריירה פוליטית
--------------

בשנת 1969 הצטרף אל-קודווה לפת"ח. בשנת 1974 מונה לנשיא ההתאחדות הכללית לסטודנטים פלסטינים. בנוסף, הפך אל-קודווה לחבר הוועד המרכזי של פת"ח. בשנת 1987 יצג אל-קודווה את הארגון לשחרור פלסטין, בראשו עמד יאסר ערפאת, דודו, כנציג לא רשמי באומות המאוחדות, והחל משנת 1991 כנציג רשמי. בשנת 2005 הוחלף אל-קודווה על ידי ריאד מנסור ומונה כשר החוץ הפלסטיני. בשנת 2012 כיהן אל-קודווה כסגן הנציג המיוחד של מזכ"ל האו"ם, באן קי-מון, במשלחת הסיוע של האו"ם לאפגניסטן, וכסגנו של קופי אנאן, השליח המיוחד לסוריה מטעם האו"ם והליגה הערבית, כאחראי על המגעים עם קבוצות המורדים הסוריות. בשנת 2014 עזב אל-קודווה את תפקידו באו"ם. בחודש אוקטובר 2016 עלתה האפשרות כי אל-קודווה יהיה יורשו של מחמוד עבאס כיו"ר הרשות הפלסטינית.

בשנת 2021 הודיע אל-קודווה על ריצה עצמאית בבחירות לרשות המחוקקת הפלסטינית במאי 2021. אל-קודווה הוצב בראש רשימה משותפת עם מרואן ברגותי, תחת השם מפלגת "התקווה", כאשר במקום השני ברשימה נמצאת פדואה ברגותי, אשתו של מרואן. בעקבות זאת הודח אל-קודווה מן הוועד המרכזי של הפת"ח.

לקריאה נוספת
------------

* הפרופיל של נאסר אל-קודווה באתר א-שרק אל-אווסט

קישורים חיצוניים
----------------

ויקישיתוף מדיה וקבצים בנושא **נאסר אל-קודווה** בוויקישיתוף

הערות שוליים
------------

1. ↑  Arafat’s Death Revisited; Israel Completes Separation Wall באתר MIFTAH, ‏ 7 ביולי 2012 (באנגלית)
2. ↑  Opposition Mounts Against Abbas באתר וול סטריט ג'ורנל, 12 באוקטובר 2010 (באנגלית)
3. ↑  Nasser al-Kidwa Appointed Deputy Joint Special Envoy of United Nations, League of Arab States on Syria באתר הרשמי של האו"ם, 7 במרץ 2012 (באנגלית)
4. ↑  Kofi Annan to head to Syria on Saturday as Russia and China step up peace efforts באתר אל-ערביה, 5 במרץ 2012 (באנגלית)
5. ↑  Annan deputy blocked by Damascus באתר Rappler, ‏ 31 במאי 2012 (באנגלית)
6. ↑  U.N. deputy mediator on Syria Nasser al-Kidwa resigns באתר אל-ערביה, 3 בפברואר 2014 (באנגלית)
7. ↑  אתר למנויים בלבד ג'קי חורי, עבאס הדיח מפתח את אחיינו של עראפת לאחר שהודיע על ריצה עצמאית בבחירות, באתר הארץ, 12 במרץ 2021
8. ↑  אתר למנויים בלבד ג'קי חורי, הוגשה רשימתו של ברגותי לפרלמנט הפלסטיני; בראשה יעמוד בכיר בפתח לשעבר, באתר הארץ, 1 באפריל 2021
לייקאן הייפר-ספורט
**לייקאן הייפר-ספורט** (Lykan HyperSport) היא מכונית-על של חברת W מוטורס הלבנונית. מכונית זו היא מכונית העל הראשונה שיוצרה במזרח התיכון. המכונית יוצרה במהדורה מוגבלת של שבע יחידות בלבד, שמחיר כל אחת מהן 3.4 מיליון דולר.

כל אחד מהרוכשים קיבל במתנה שעון סיירוס Klepcy בשווי 200 אלף דולר.

מפרט
----

דגם ההייפר-ספורט הוצע למכירה בשנת 2014. הוא כולל מנוע בעל 770 כוחות סוס ומשקלו 1,380 קילוגרם. מהירות המכונית המרבית היא 395 קילומטר לשעה, וזמן התאוצה מ-0 ל-100 קמ"ש הוא 2.8 שניות.

לוח המחוונים כולל במקום מסך, תצוגת הולוגרמה. בפנסי המכונית שולבו 420 יהלומים.

מחיר ויוקרה
-----------

 פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. 
נכון לשנת 2015 לייקאן הייפר-ספורט, שמחירה 3.4 מיליון דולר, הייתה המכונית החמישית היקרה ביותר בהיסטוריה(מבין מכוניות תעשיית הרכב), אחרי פאגאני הואיירה רודסטר במחיר 3.78 מיליון דולר, למבורגיני וננו במקום השלישי, במחיר 4.5 מיליון דולר – שממנה יוצרו 5 יחידות, קוניגסג ccxr Trevita במחיר של 4.8 מיליונים ומייבאך אקסלרו במקום הראשון, במחיר 16 מיליון דולר, שממנה יוצרה יחידה אחת בלבד.

כל שבעת המכוניות שנוצרו נרכשו, ואחת מהן אף נרכשה על ידי משטרת אבו דאבי, ומשמשת כניידת. 

דגם של המכונית הופיע בסרט "מהיר ועצבני 7", דבר שעזר לבניית היוקרה של המכונית ופרסומה. מתוך 10 דגמים שנבנו עבור צילום הסרט, רק אחד שרד את הצילומים, וב2021 התקיימה מכירה פומבית עבור רכישת דגם זה.

קישורים חיצוניים
----------------

ויקישיתוף מדיה וקבצים בנושא **לייקאן הייפר-ספורט** בוויקישיתוף
* דף המכונית באתר היצרן
* נעם וינד, ‏הייתם משלמים 3.4 מיליון דולר לרכב מתוצרת לבנון?, באתר ‏מאקו‏, 23 באפריל 2014

הערות שוליים
------------

1. ↑  המתחרה הלבנונית של פרארי עושה את אמריקה, באתר TheCar, ‏2 ביולי 2015
2. ↑  Abu Dhabi Cops Have Just Added A Lykan HyperSport To Their Supercar Fleet | News | CarThrottle, www.carthrottle.com, ‏2015-06-04 (באנגלית)
3. ↑  Angel Sergeev, Only Surviving Lykan HyperSport Stunt Car From F&F 7 To Be Auctioned, Motor1.com, ‏6.05.2021 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007400230905171
* LCCN: sh2016002314

 |



1. ↑
2. ↑
**עינו של הגולם** (באנגלית: **The Golem's Eye**) הוא ספר פנטזיה, השני בטרילוגיית ברטימאוס מאת הסופר הבריטי ג'ונתן סטראוד.

כמו שאר הספרים בטרילוגיית ברטימאוס, עינו של הגולם מתרחש בלונדון מודרנית, אבל בעולם שבו קסם הוא דבר רגיל, והקוסמים הם החברה הגבוהה. למעשה, רוב הקוסמים הם בעמדות כוח. הם מרכיבים את הממשלה, ומתייחסים אל פשוטי-העם כנחותים. הדמות הראשית היא נתנאל, קוסם שעובד בשביל הממשלה במשרד הפנים. העוזר שלו הוא השד העוקצני ברטימאוס. ביחד הם מנסים לגלות את הסוד שמאחורי מחתרת פשוטי-העם והיצור שמסתובב ברחבי לונדון.

תקציר העלילה
------------

הספר מתחיל שנתיים לאחר האירועים בספר הקמיע מסמרקנד. נתנאל הוא שוליה של שרת הביטחון (ג'סיקה וויטוול), ועובד כממלא מקום של שר הפנים למרות גילו הצעיר (ארבע-עשרה). כשהספר מתחיל, הוא מנסה לתפוס קבוצה של פשוטי-עם, המכונה גם המחתרת. לנתנאל כמעט אין מידע עליהם, אך הוא יודע שמות של שלושה מחברי הקבוצה: קיטי, פרד וסטנלי. הוא מנסה לחפש את השלושה אך לא מצליח. הוא מזמן כמה שדים נמוכי דרג ושולח אותם למצוא מידע על המחתרת, אבל הם לא מוצאים דבר.

קיטי ג'ונס במשימה בשביל המחתרת, ושוקעת בזיכרונות מהעבר. היא נזכרת בילדותה, כשהייתה משחקת קריקט עם חבר שלה, ג'קוב. יום אחד, היא בטעות פגעה עם הכדור בחלון של מכונית של קוסם. הקוסם יצא מהמכונית וציווה על השד שלו לעשות "פחמץ השחור" - התקפת קסמים על קיטי וג'קוב.

קיטי מוערת מהרהוריה על ידי פרד וסטנלי (חברי המחתרת), בהפסקה שבמופע. הם עוזבים את התיאטרון והולכים לחנות קרובה שמוכרת שטיחים לקוסמים. הם פורצים לחנות, גונבים מסמכים וחפצים קסומים ומבעירים את המקום. הם חוזרים ישר להצגה, בדיוק כשההפסקה נגמרת.

בלונדון מתחילים להתרחש דברים מוזרים. כמה חנויות נפרצות, וכל מי שהיה בהן נרצח. נתנאל חוקר את המקרה, ומגלה שגם שישה שוטרים ושמונה שדים נהרגו. רוב הממשלה מאשימה את המחתרת, אך נתנאל חושב אחרת.

ג'סיקה וויטוול נקראת לפגישה עם ראש הממשלה, ונתנאל בא איתה. ראש הממשלה מורה לנתנאל למצוא את המחתרת ולהפסיק את פעולותיה. נתנאל חוזר הביתה ומחליט לזמן שוב את ברטימאוס. הוא מורה לברטימאוס למצוא את התוקף, לזהות אותו, ולהשמיד אותו אם אפשר.

לאחר מכן, העלילה חוזרת לקיטי ולזיכרונותיה. לאחר שנפגעו מהפחמץ השחור, קיטי וג'קוב נשלחו לבית החולים. ג'קוב נשרף כולו, אבל קיטי יצאה כמעט ללא פגיעה - בזכות העמידות שלה לקסמים, שעדיין לא ידעה עליה. קיטי מנסה לתבוע את הקוסם, אבל היא מגלה מהר שבית המשפט מנוהל גם הוא על ידי קוסמים, שמצדיקים מיד את הקוסם שפגע בה ובג'קוב. היא מואשמת בניסיון לשוד של הקוסם, ונאלצת לשלם 600 דולר. כשקיטי עוזבת את בית המשפט, ניגש אליה אדם זקן, שמבקש ממנה שתפגוש אותו יותר מאוחר, והוא ייתן לה את הכסף בשביל בית המשפט. קיטי נפגשת עם האיש, הוא נותן לה את הכסף וגם מציע לה להצטרף למחתרת. קיטי, שנפגעה מהקוסמים, מסכימה.

לקראת סוף הספר מתגלה שהיצור המסתורי הוא גולם. בעזרת המטה של גלדסטון מנסה נתנאל להרוס אותו, אך מעלף את עצמו. הגולם מתקרב אל נתנאל, אך קיטי קופצת עליו, ומוציאה את מגילת ההחייאה. הגולם נעצר, ואז מתחיל ללכת לעבר האדון שלו. לבסוף, הוא ניגש לבניין הממשלה, ובצעד האחרון הוא מתרסק על מפקד המשטרה, הנרי דובאל.

קישורים חיצוניים
----------------

* עינו של הגולם, באתר OCLC (באנגלית)
**ארני בוט** (בסינית: **文心一言**,‏ **wénxīn yīyán**), בשמו המלא **ייצוג משופר באמצעות אינטגרציה של ידע** הוא מוצר שירות צ'אטבוט מבוסס בינה מלאכותית של חברת Baidu. הוא נמצא בפיתוח משנת 2019 ומבוסס על מודל שפה גדול בשם "Ernie 3.0-Titan". הבוט שוחרר ב-17 במרץ 2023.

ב-20 במרץ 2023, Baidu הודיעה ב-WeChat הרשמי שלה ששירות הענן Wenxin Yiyin אמור להיות זמין החל מ-27 במרץ, אך ההשקה נדחתה לתאריך לא ידוע. Baidu השיקה את Wenxin Qianfan, פלטפורמת שירות מודל שפה גדולה. Wenxin Qianfan כולל לא רק Wenxin Yiyin אלא גם סט שלם של Wenxin Big Model של Baidu, ושרשרת כלי פיתוח.

Baidu טוענת כי ארני בוט עובד טוב יותר מ-ChatGPT.

ראו גם
------

* ChatGPT
* בארד
* טיי

קישורים חיצוניים
----------------

ויקישיתוף מדיה וקבצים בנושא **ארני בוט** בוויקישיתוף
* אתר האינטרנט הרשמי של ארני בוט

הערות שוליים
------------

1. ↑  Yang, Zeyi (2023-03-16). "Chinese tech giant Baidu just released its answer to ChatGPT". *MIT Technology Review*.
2. ↑  אתר למנויים בלבד בלומברג, הכירו את ארני, התשובה הסינית ל-ChatGPT, באתר TheMarker‏, 17 במרץ 2023
3. ↑  Li, Lyric; Tobin, Meaghan (2023-03-28). "Ernie Bot, China's answer to ChatGPT, is delayed – again". *The Washington Post*.
4. ↑  "百度：文心一言云服务将于3月27日上线 | 界面新闻". *m.jiemian.com*. נבדק ב-2023-03-28.
5. ↑  "页面没有找到". *finance.sina.com.cn*. נבדק ב-2023-03-28.
6. ↑  Li, Lyric; Tobin, Meaghan (2023-07-08). "China's Baidu claims its Ernie Bot beats ChatGPT". *Google Bard*.
המחשת אופן פעולה של מנוע בוקסר בן שתי בוכנות
**מנוע בוקסר** הוא סוג של מנוע בעירה פנימית שבו כל צמד בוכנות מסודר בצורה אופקית בכיוונים הפוכים מימין ומשמאל, בניגוד לתצורות הנפוצות במנועי כלי תחבורה של צילינדרים מקבילים בשורה או צילינדרים המסודרים בתצורת V.

פעולת הבוכנות במנוע זה מדמה אגרופים ה"חובטים" מימין ומשמאל בגל הארכובה, ועל שום כך קיבל המנוע את שמו ("בוקסר" פירושו מתאגרף באנגלית).

מנוע בוקסר שונה ממנוע V בזווית של 180° עקב השימוש בגל הארכובה עם ארכובה נפרדת לכל בוכנה, בעוד שבמנוע V של 180° כל צמד בוכנות חולקות את אותה ארכובה.

יתרונות
-------

יתרונו הגדול של מנוע הבוקסר הוא באיזון המושלם הנוצר מנטרול תנועת כל בוכנה על ידי תנועת הבוכנה המנוגדת לה. במנועי מחזור ארבע פעימות מגיע כל צמד בוכנות ל"נקודה מתה עליונה" במקביל ובכך מאזן את הרעידות. מנועי בוקסר גם מצטיינים במרכז כובד נמוך בשל מבנם השטוח והאופקי, דבר המקנה יציבות וניהוג טובים יותר למכוניות בהן הם מותקנים.

מבנהו השטוח של המנוע מקנה גם גישה נוחה יותר למכללים העיקריים עבור המכונאי. האלטרנטור ממוקם בדרך כלל ישירות מעל המנוע, וכך גם המתנע ורכיבים נוספים.

עם זאת, מנועי בוקסר רחבים יותר ממנועים רגילים ויקרים יותר לייצור - בעיקר משום שיש להם שני ראשי מנוע (אחד לכל צד), דבר המגביל את תפוצתם.

דגם מקורר אוויר של פולקסווגן
----------------------------

חתך רוחב במנוע הבוקסר של פולקסווגן
מנוע בוקסר מקורר אוויר מתוצרת פולקסווגן הוא דגם של מנוע שרפה פנימית הנחשב לאחד המנועים השימושיים והרב תכליתיים ביותר שיוצרו מעולם. גרסאות שונות של המנוע יוצרו מתחילת שנות ה-30 של המאה ה-20 עד 2006.

יחודו של המנוע היה בשימוש חדשני בטכנולוגיות מכניקה וחומרים, אשר לא נעשה בהם שימוש משולב עד אותה עת.

החידושים הטכנולוגיים שהוצגו במנוע כללו: צילינדרים העשויים מיצקת ברזל, ראש המנוע והבוכנות העשויים מיצקת סגסוגת אלומיניום, בלוק מנוע ואגן שמן העשויים מגנזיום, גל ארכובה וטלטלים העשויים מפלדה מחושלת.

המנוע פותח ויוצר על מנת לשמש כיחידת הכוח הראשית עבור דגמי חיפושית וטרנספורטר הראשונים של החברה. הדגם הראשון שהוצג היה מנוע בנזין בתצורת מנוע בוקסר בן ארבעה צילינדרים אשר הותקן בחלקו האחורי של כלי הרכב. הדגם הראשון היה בנפח 1.1 ליטר ובעל 24 כוחות סוס ב-3,300 סל"ד ומומנט של 6.8 קג"מ ב-2,000 סל"ד.

עקב תכונות האמינות המופלגות של המנוע, נעשה בו שימוש בכלי רכב וגם במטוסים ניסיוניים בשלבי הפיתוח שלהם, וזאת מכיוון שפעולת המנוע בתוך רצועת הכוח שלו מתקיימת בסל"ד נמוך יחסית ואיפשרה את הקטנת תיבת ההילוכים והמשקל בעת בקרת הביצועים.

שימושים בכלי רכב נודעים
-----------------------

מנועי בוקסר מקוררי אוויר בני ארבעה צילינדרים הותקנו בדגמי פולקסווגן חיפושית וטרנספורטר, בדגם שיוצר עד 1992. חברת פורשה התקינה מנוע בתצורת בוקסר בדגמי 356 ו-912. חברת סובארו משתמשת במנועי בוקסר באופן מסורתי, כמעט בכל הדגמים של מכוניותיה. חברת אלפא רומיאו התקינה מנועי בוקסר בדגמי האלפאסוד, הספרינט, והאלפא 33. מנוע בוקסר מקורר אוויר ייחודי בן שני צילינדרים בלבד הותקן בסיטרואן 2CV ("דה שבו"), ולעומת זאת פרארי התקינה בדגם "טסטה רוסה" שלה מנוע בוקסר ייחודי, מקורר מים בן 12 צילינדרים.

אופנועי ב.מ.וו מסדרת R משתמשים במנועי בוקסר מקוררי אוויר בני שני צילינדרים מאז שנת 1923.

מנוע הבוקסר מתאים במיוחד, בשל מבנהו, לקירור אוויר והתקנה במטוסים.

קישורים חיצוניים
----------------

ויקישיתוף מדיה וקבצים בנושא **מנוע בוקסר** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 4358824-4

 |
**רן מידן** (נולד ב-1970) הוא מנהל ישראלי שבעברו כיהן כנשיא וכמנכ"ל חברת נטפים. כיום מנהל את הפעילות של קרן הפרייבט אקוויטי פרמירה (Permira) בישראל, שנמנית בין קרנות ההשקעה הגדולות בעולם.
זוכה פרס התעשייה לשנת 2018 מטעם התאחדות התעשיינים בישראל. בעבר כיהן כמנכ"ל אזור אסיה פסיפיק בחברת אדמה פתרונות לחקלאות.

ביוגרפיה
--------

מידן נולד בגבעתיים לאילנה מידן, מורה, ולבני מידן, תא"ל בצה"ל. בנערותו היה חניך, מדריך ורשג"ד בצופים. הוא שירת כקצין ביחידה 8200 של חיל המודיעין. למידן תואר ראשון בהצטיינות בחשבונאות וכלכלה מאוניברסיטת בר-אילן ותואר שני במנהל עסקים (MBA) עם התמחות במימון, אף הוא מאוניברסיטת בר-אילן. מידן מתגורר בשוהם עם רעייתו לילך ושלושת בניהם.

קריירה
------

מידן החל את דרכו המקצועית בפירמת רואי החשבון סומך-חייקין (KPMG). בשנת 1998 הצטרף לקונצרן "כור תעשיות", וכיהן במספר תפקידי ניהול בכירים, לרבות סמנכ"ל כספים וסגן נשיא. בשנת 2006 הצטרף לחברת אדמה פתרונות לחקלאות (לשעבר מכתשים אגן תעשיות), ושימש כסמנכ"ל הכספים של החברה. בתפקידו האחרון בחברה מונה מידן למנכ"ל אזור אסיה פסיפיק, אפריקה והמזרח התיכון ולצורך כך עבר להתגורר בסינגפור. במאי 2014 החליף מידן את יגאל אייזנברג בתפקיד נשיא ומנכ"ל חברת נטפים.
במהלך כהונתו בנטפים המכירות צמחו ב-50%, הרווח התפעולי התזרימי (EBITDA) צמח ב-100% ושווי החברה יותר מהכפיל את עצמו.

בשנת 2017 הוביל את מיזוג הענק עם חברת אורביה לשעבר (מקסיכם) שרכשה 80% ממניות נטפים לפי שווי חברה של 1.9 מיליארד דולר.

בנובמבר 2018 זכה רן בפרס התעשייה לשנת 2018 מטעם התאחדות התעשיינים בישראל.

בספטמבר 2019 הודיע מידן על כוונתו לפרוש מתפקיד מנכ"ל נטפים באמצע 2020.

באוקטובר 2020 מונה למנהל הפעילות של קרן פרמירה (Permira) בישראל וכיועץ בכיר לפעילות הגלובלית של הקרן.

קישורים חיצוניים
----------------

* התאחדות התעשיינים, פרס התעשייה 2018
* אתר למנויים בלבד אורה קורן, "מערכת השליטה והבקרה של כיפת ברזל הוטמעה במערכות ההשקיה של נטפים", באתר TheMarker‏, 28 בספטמבר 2016
* דיאנה בחור ניר, השקעות זה כמו רכבת הרים: כדי לעלות, צריך להיכנס חזק יותר, באתר כלכליסט, 15 בספטמבר 2016
* גולן חזני, רן מידן יתמנה למנכ"ל נטפים במקומו של יגאל אייזנברג, באתר כלכליסט, 13 בפברואר 2014
* אתר למנויים בלבד יורם גביזון, רן מידן מונה כמנכ"ל חברת נטפים, באתר TheMarker‏, 19 בפברואר 2014
* עומר שרביט, רן מידן מונה לסמנכ"ל הכספים של מכתשים-אגן במקום אלי אשרף - שמונה למנהל התפעול בחברה, באתר הארץ, 12 ביוני 2006
* גלובס "דנס 100", רן מידן

הערות שוליים
------------

1. ↑  גולן חזני, בדרך לאקזיט הבא: קרן פרמירה מקימה נציגות בישראל, באתר כלכליסט, 19 באוקטובר 2020
2. ↑  דיאנה בחור ניר, "ההורים עודדו את העצמאות שלי גם על חשבון לימודים: 'עדיף לקבל 80 ולהיות רשג"ד בצופים מלקבל 100'", באתר כלכליסט, 01 ביוני 2019
3. ↑  דיאנה בחור ניר, "ההורים עודדו את העצמאות שלי גם על חשבון לימודים: 'עדיף לקבל 80 ולהיות רשג"ד בצופים מלקבל 100'", באתר כלכליסט - www.calcalist.co.il, ‏2019-06-01
4. ↑  יובל אזולאי, ‏הושלמה עסקת מקסיכם-נטפים לפי שווי של כ-1.9 מיליארד דולר, באתר גלובס, 7 בפברואר 2018
5. ↑  גולן חזני, רן מידן פורש מתפקיד מנכ"ל נטפים, באתר כלכליסט, 8 בספטמבר 2019
**ברדפורד פיליפ "בראד" דלסון** (באנגלית: **Bradford Phillip "Brad" Delson**), נולד ב-1 בדצמבר 1977, הוא מוזיקאי אמריקאי-יהודי, גיטריסט המנגן בלהקת לינקין פארק, איתה זכה ב-2 פרסי גראמי.

חייו האישיים
------------

בראד, בן להורים יהודים מקליפורניה, למד בצעירותו בתיכון העיר "אגורה" יחד עם חברו מילדות מייק שינודה. בראד סיים את לימודיו בתיכון בשנת 1995 וזמן מה לאחר מכן הקים יחד עם מייק ורוב בורדון את להקת Xero שהפכה מאוחר יותר את שמה ללינקין פארק.

עוד בשנת 1995 החל בראד ללמוד באוניברסיטת UCLA בלוס אנג'לס לימודי מנהל עסקים, ובתקופת לימודים זו הכיר את דייב פארל שהפך גם הוא לחבר בלהקת לינקין פארק. בראד סיים את לימודיו באוניברסיטה בשנת 1999, והפך מעורב בהיבטים העסקיים של הלהקה כאשר יחד עם אביו הוא מנהל את מכירות המרצ'נדייז של הלהקה.

בשנת 2003 התחתן בראד בחתונה יהודית עם אשתו כיום אליסה בורן, וביחד הם הביאו לעולם שלושה ילדים. הראשון מבין ילדיהם הוא ג'ונה טיילור דלסון שנולד ב-25 במרץ 2008.

קריירה מוזיקלית
---------------

 פרק זה טעון עריכה. אנא תרמו לוויקיפדיה ועזרו לערוך אותו. 
בראד דלסון, שייסד את להקת לינקין פארק יחד עם מייק שינודה, שותף ביצירת כל אלבומיה ושיריה של הלהקה והטביע את חותמו כגיטריסט המוביל שלה. יחד עם הלהקה, בראד זכה ב-2 פרסי גראמי - ב2003 השיר "Crawling" זכה בפרס עבור ביצוע הרוק הכבד הטוב ביותר וב2006 השיר "Numb/Encore" זכה בפרס עבור שיתוף הפעולה הטוב ביותר בין ראפ לשירה, יחד עם הראפר הנודע Jay-Z.

מעבר להיותו הגיטריסט של לינקין פארק, בראד היה זה שהחתים את הולי ברוק (הידועה היום בשם הבמה סקיילר גריי) בלייבל "Machine Shop Recordings" שתחת האחים וורנר. הוא גם הפיק רמיקס לשיר "Where'd You Go" של מייק שינודה בפרויקט "Fort Minor" והשתתף בהפקת השיר "We Made It" של באסטה ריימס ולינקין פארק.

דלסון מחזיק במגוון גיטרות משלל המותגים המובילים בעולם, כמו גיבסון, פנדר, איבנז ועוד. הוא גם מנגן על גיטרות בס, קלידים, סקסופון, תופים ומשתתף בשירים כזמר רקע.

בשיר "Until It Breaks" (מתוך אלבומם החמישי של לינקין פארק - "Living Things") דלסון, לראשונה, שר לבד בית שלם.

קישורים חיצוניים
----------------

ויקישיתוף מדיה וקבצים בנושא **בראד דלסון** בוויקישיתוף
* 

* אתר האינטרנט הרשמי של בראד דלסון
* בראד דלסון, ברשת החברתית אקס (טוויטר)

* בראד דלסון, במסד הנתונים הקולנועיים IMDb (באנגלית)

* בראד דלסון, באתר AllMusic (באנגלית)

* בראד דלסון, באתר MusicBrainz (באנגלית)

* בראד דלסון, באתר Discogs (באנגלית)

| לינקין פארק |
| --- |
| מייק שינודה • ג'ו האן • בראד דלסון • רוב בורדון • דייב פרל |
| צ'סטר בנינגטון |
| אלבומי אולפן | Hybrid Theory (2000) • Meteora (2003) • Minutes to Midnight (2007) • A Thousand Suns (2010) • Living Things (2012) |
| אלבומי רמיקס | Reanimation (2002) • Collision Course (2004, עם ג'יי-זי) • Recharged (2013) |
| אלבומי הופעה | Live In Texas (2003) • Road to Revolution: Live at Milton Keynes (2008) |
| לקריאה נוספת | דיסקוגרפיה • Fort Minor • Dead By Sunrise |

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 5871 8358
* MusicBrainz: 2d4a1dd1-2cd8-4553-bf0b-74b8c9179633
* NKC: ola2002152629
* VIAF: 84965754
* WorldCat: viaf-84965754

 |
**שלמה (יוראי) ברזניץ** (נולד ב-3 באוגוסט 1936) הוא פסיכולוג ישראלי, פרופסור אמריטוס לפסיכולוגיה באוניברסיטת חיפה וחבר הכנסת לשעבר מטעם מפלגת קדימה.

קורות חיים
----------

נולד בשנת 1936 במשפחה יהודית בברטיסלאבה שבסלובקיה, אז חלק מצ'כוסלובקיה. בימי מלחמת העולם השנייה הועברו הוא ואחותו יהודית לבית יתומים במנזר הקתולי וינצנט בז'ילינה, לשם הצלתו. אביו נרצח באושוויץ. בתחילת 1949 עלה לישראל במסגרת עליית הנוער. גם אמו ואחותו, ששרדו את השואה, עלו לישראל.

ברזניץ שרת בצה"ל כחוקר מודיעין בחיל האוויר.

למד פסיכולוגיה באוניברסיטה העברית בירושלים, וקיבל תואר דוקטור מטעמה בשנת 1965. הדוקטורט שלו, שנעשה בהדרכת פרופ' שלמה קוגלמס, נושא את השם "השפעתו של רווח הזמן שבין איום בגירוי מפחיד לבין התגשמותו על תגובת הפחד אצל בני אדם". 

מחקריו עוסקים בעיקר בהתנהגות במצבי לחץ, והוא ממקימי המכון לחקר הלחץ הפסיכולוגי באוניברסיטת חיפה, וכיהן כרקטור האוניברסיטה בשנים 1979-1977.

הוא מייסד חברת התוכנה קוגניפיט, העוסקת בניתוח ובשיפור של היכולות הקוגניטיביות (התעמלות המוח).

שלמה ברזניץ מתגורר בחיפה. היה נשוי לפרופ' תמר קרון ולפרופ' צביה ברזניץ ז"ל ואב לשלושה ילדים.

לקראת הבחירות לכנסת ה-17 התבקש על ידי אהוד אולמרט, יו"ר מפלגת קדימה, להצטרף לרשימת מועמדיה. הוא הוצב במקום ה-21 ברשימת קדימה ונבחר לכנסת, והושבע ב-17 באפריל 2006.

כחבר הכנסת היה ברזניץ חבר ועדת החוץ והביטחון, ועדת המדע והטכנולוגיה, הוועדה לפניות הציבור והוועדה לענייני ביקורת המדינה. בקרב שדולות הכנסת היה חבר בשדולה למאבק בתאונות הדרכים, השדולה למען ניצולי השואה, השדולה לקידום החינוך, השדולה למען חיפה והגליל, השדולה לגדר הפרדה ביטחונית ובשדולת פורום העם היהודי.

ב-25 בספטמבר 2007 התפטר מהכנסת בגלל רצונו לשוב לעבוד בחברה שהקים העוסקת בפיתוח יכולות שכליות של אנשים מבוגרים.

ספריו שפורסמו בעברית
--------------------

* **פסיכולוגיה חברתית**, הוצאת עם עובד, 1970.
* **עקרונות הלמידה: פרק בפסיכולוגיה**, בסדרת אוניברסיטה משודרת, 1986.
* **שדות הזיכרון** (אוטוביוגרפיה), הוצאת עם עובד, 1993.
* **אריג החיים**, הוצאת הקיבוץ המאוחד, 2012.

הוא פרסם כ-60 מאמרים מדעיים.

קישורים חיצוניים
----------------

ויקישיתוף מדיה וקבצים בנושא **שלמה ברזניץ** בוויקישיתוף
* 

* שלמה ברזניץ, באתר הכנסת

* שלמה ברזניץ, באתר כנסת פתוחה
* קורות חייו וקטעי וידאו בהשתתפותו בתוך תערוכת "בחרנו בחיים: תרומתם של ניצולי השואה למדינת ישראל", באתר יד ושם
* סרטונים פרופ' שלמה ברזניץ, ‏קוגניציה והזדקנות, באתר הערוץ האקדמי, 17 בדצמבר 2007
* אודי עציון, נהג חדש (אבל מה-זה מנוסה), באתר ynet, 20 באוגוסט 2002
* ג'ונס רובין, שדות הזיכרון - שלמה ברזניץ, באתר "במה חדשה"
* שחר אילן, החליף את הספה בכיסא, באתר הארץ, 5 באפריל 2006
* "רעידת אדם" - סיפורו של שלמה ברזניץ, פרק מתוך ההסכת "עושים זיכרון" של יד ושם.
* "החפץ היקר מכל" - סיפור המסרק של אמו של ברזניץ, אותו העביר ברזניץ ליד ושם, באתר יד ושם

הערות שוליים
------------

1. ↑  אמנון מרנדה, ח"כ ברזניץ התפטר, מנכ"ל קדימה ימונה במקומו, באתר ynet, 25 בספטמבר 2007

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007259048605171
* BIBSYS: 90080397
* GND: 1034261622
* ICCU: RMCV008860
* ISNI: 0000 0000 8401 7811
* LCCN: n82023854
* NKC: xx0185857
* NLA: 36274894
* NLK: KAC201604611
* NTA: 069888787
* SUDOC: 225231921
* VIAF: 94519901
* WorldCat: lccn-n82023854

 |
**פטרז'לקה** הוא מועדון כדורגל סלובקי מהעיר ברטיסלאבה שבמערב סלובקיה, בירת סלובקיה. נכון לעונת 2021/2022 משחקת הקבוצה בליגה השנייה בסלובקיה. בסוף עונת 2009/2010 הקבוצה ירדה מליגת העל הסלובקית לליגה השנייה בסלובקיה ובסוף עונת 2011/2012 הקבוצה ירדה מהליגה השנייה לליגה השלישית בסלובקיה.

הקבוצה הוקמה בשנת 1899 ברובע פטרז'לקה שבברטיסלאבה ועד לשנת 2005 הקבוצה נקראה "**פ. ק. ארטמדיה פטרז'לקה**". הקבוצה זכתה בגביע הסלובקי בכדורגל פעם אחת בעונת 2003/2004 וכן באליפות הליגה הסלובקית הבכירה בעונת 2004/2005.

ההישג הגדול ביותר של הקבוצה שהכניס אותה למודעות הבינלאומית הוא העפלה לליגת האלופות בעונת 2005/2006. בשלב ההעפלה הראשון נפגשה הקבוצה בקבוצת קאיראט אלמטי מקזחסטן. המשחק הראשון נגמר בניצחון 0–2 לקאיראט אלמטי אך המשחק השני הסתיים בניצחון 1–4 לארטמדיה ברטיסלאבה והיא המשיכה הלאה לשלב ההעפלה השני בגלל הפרש שערים. בשלב ההעפלה השני נפגשה הקבוצה עם קבוצת סלטיק הסקוטית. המשחק הראשון נגמר בניצחון 0–5 לארטמדיה והמשחק השני נגמר בניצחון 0–4 לסלטיק אך בגלל הפרש שערים המשיכה ארטמדיה לשלב ההעפלה השלישי. בשלב ההעפלה השלישי נפגשה הקבוצה עם קבוצת פרטיזן בלגרד. שני משחק הגומלין בין הקבוצות נסתיימו בתיקו 0-0 ולכן בתום המשחק השני, לאחר הארכה, התחילו הקבוצות דו-קרב פנדלים שבסיומו ניצחה ארטמדיה 3–4 ועלתה לשלב הבתים. בשלב הבתים נפגשה הקבוצה עם קבוצות אינטר מילאן, פורטו וגלאזגו ריינג'רס. הקבוצה הפסידה פעמיים לקבוצת אינטר מילאן וסיימה את שני המשחקים נגד הריינג'רס בתיקו. את המשחקים נגד פורטו סיימה את הראשון בניצחון 2–3 ואת המשחק השני בתיקו. בסיום שלב הבתים סיימה הקבוצה במקום השלישי, אחרי גלאזגו ריינג'רס ואינטר מילאן ולכן לא עלתה לשלב ה-"טופ 16". הקבוצה המשיכה לגביע אופ"א שם שיחקה שני משחקים נגד לבסקי סופיה כאשר בראשון הפסידה 0–1 ובשני הפסידה 0–2 ולכן לא עלתה שלב.

לאחר העונה הטובה מאוד של הקבוצה עזב המאמן ולדימיר וייס לקבוצת סאטורן רמנסקו וכן מספר שחקנים מובילים בקבוצה עזבו אותה לקבוצות מובילות באירופה (יאן דוריצה לסאטורן רמנסקו, באלאזס בורבלי לקייזרסלאוטרן ובלאז'יי ואשצ'אק לטרוויזו).

בעונת 2007/2008 הקבוצה זכתה ב"דאבל", אליפות בפעם השנייה וגביע בפעם השנייה. הקבוצה שיחקה בליגת האלופות בעונת 2008/2009. בסיבוב המוקדמות הראשון הקבוצה ניצחה את ולטה. בסיבוב המוקדמות השני הקבוצה ניצחה את טמפרה יונייטד. בסיבוב המוקדמות השלישי הקבוצה הפסידה ליובנטוס ועברה לשחק בסיבוב הראשון של גביע אופ"א. הקבוצה הפסידה לספורטינג בראגה והודחה מהטורניר.

קישורים חיצוניים
----------------

ויקישיתוף מדיה וקבצים בנושא **פטרז'לקה** בוויקישיתוף
* 

* אתר האינטרנט הרשמי של פטרז'לקה
* פטרז'לקה, ברשת החברתית פייסבוק

* פרופיל, באתר FootballDatabase.eu
**הנס וינקלר** (בגרמנית: **Hans Winkler**;‏ 18 באפריל 1906, ברלין - 18 בנובמבר 1987) היה גרמני וחבר בקבוצת ההתנגדות "קהילה לשלום ובנייה" בגרמניה הנאצית.

ביוגרפיה
--------

הנס וינקלר נולד למשפחה סוציאל-דמוקרטית. הוא למד מנהל. מ-1925 או 1926 הוא עבד בבית המשפט המחוזי בלוקנוואלדה. הוא התחתן עם פרידה קלן (Klaehn), וילדיהם הורסט ורות נולדו ב-1929 וב-1931.

בנובמבר 1933 נאלץ וינקלר לתעד חקירות של חברי המפלגה הקומוניסטית של גרמניה (KPD) שעונו. מאז התנגד למשטר הנאצי.

הוא היה בקשר עם משפחתו של גינתר סמואל, ידיד יהודי, וכך היה עד לתנאי החיים המעיקים של היהודים ולייאושם. בסוף 1941, כשבני זוג ביקשו ממנו עזרה שלא יכול היה לספק, החל לחפש בעלי ברית. הוא ביקש כסף ותרומות מזון מאנשי עסקים ועצמאים. באוגוסט 1943 החביא צעיר יהודי שהתגורר בדירת שני החדרים הקטנה של בני הזוג במשך כמעט שנה. הוא בנה רשת בלוקנוואלדה שהסתירה בכל עת שישה עד עשרה יהודים.

בספטמבר 1943 נפגש וינקלר עם ורנר שארף, יהודי שנמלט מטרזיינשטט. הם חיפשו תמיכה מחברים ומכרים. הוקמה קבוצת ההתנגדות "קהילה לשלום ובנייה" שפעלה בין יוני 1943 לאוקטובר 1944.

הקבוצה סיפקה ליהודים המסתתרים מזון, כסף ומחסה. חברי הקבוצה גנבו וזייפו דרכונים. ב-1944 הקבוצה כתבה והפיצה שלושה עלונים הקוראים להתנגדות פסיבית נגד הנאצים, להניח את נשקם כדי לסיים את המלחמה ו"לשים קץ לשקרים ולרצח של הנאצים". כשכתבו את העלונים, הם גם רצו לתאר שליחות. לכן נתנו לקבוצה את השם "קהילה לשלום ובנייה". העלונים שוכפלו בלוקנוואלדה ובברלין. הקבוצה אספה כתובות, מספרי טלפונים והספדים של חיילים שנפלו. הם השליכו מכתבים עם עלונים לתיבות דואר בערים שונות כדי לא למשוך את תשומת הלב ללוקנוואלדה. כל עלון הכיל קריאה לשלוח עותקים לאנשים אחרים. העלונים היו בתפוצה של עד 3,500 עותקים. בפעולה נוספת בפברואר 1944, שלחה הקבוצה גזר דין מוות מזויף לשני מרגלים יהודים, שבתמורה להבטחה שלא יגורשו בעצמם, הסגירו יהודים שחיו במחתרת לגסטפו.

באוקטובר ובדצמבר 1944 נעצרו רוב חברי הקבוצה. אף על פי כן, הרוב שרדו עד שהגיעו בעלות הברית. רוב החברים היהודים שרדו בכלא הגסטפו בברלין, אך מספר גברים ואישה נרצחו, בהם ורנר שארף. החברים הלא-יהודים היו אמורים להיות מובאים למשפט בפוטסדאם, אך הדבר לא התאפשר בגלל התקדמות הצבא האדום. מתוך היהודים שהוסתרו על ידי הקבוצה, שישה שרדו.

מקורות
------

* Barbara Schieb: Der vergessene Widerstand. Zu Realgeschichte und Wahrnehmung des Kampfes gegen die NS-Diktatur. Hrsg.: Tuchel, Johannes. Wallstein Verlag, Göttingen 2005, ISBN 3-89244-943-0, Die Gemeinschaft für Frieden und Aufbau, pp. 100-110.

קישורים חיצוניים
----------------

* Winkler Hans & Frida (Klaehn). The Yad Vashem – Righteous Among the Nations Database.



|  |  |
| --- | --- |
| בקרת זהויות עריכת הנתון בוויקינתונים | 
* GND: 129036269
* VIAF: 77382077
* WorldCat (עם VIAF): 77382077

 |
**רחל נגב** (1923 – 1982) הייתה משוררת ישראלית ילידת פולין.

ביוגרפיה
--------

### קורות חייה

נגב נולדה בפולין בשנת 1923, בתם הבכורה של יצחק ואיטה זלדין. היא גדלה בבית עברי - אביה היה סופר, מורה ומנהל בבתי ספר של רשת החינוך "תרבות" וכבר מגיל שמונה כתבה רחל שירים בעברית.

ב-1935 עלתה המשפחה לארץ ישראל. רחל למדה בבית הספר החקלאי בעיינות, והייתה מראשוני המתיישבים בקיבוץ רביבים שבנגב. השירים שכתבה אז עסקו בנושא המחיר וחוב הדמים, והיו נבואה לעתיד. בל"ג בעומר 1947 נישאה לחברה לגרעין, אברהם נגב, וכשנה אחר כך נפצע אברהם ואיבד את יד ימינו במלחמת העצמאות, השניים יצאו לשליחות של תנועת "דרור הבונים" בדרום אמריקה. ב-1952 חזרו לארץ והשתקעו בירושלים, שם למד אברהם ארכאולוגיה.

הייתה חברה באגודת הסופרים, שופטת ב"פרס זאב" לספרות ילדים, והשתתפה דרך קבע בתוכניות ספרות ברדיו. ב-1979, בהיותה סטודנטית לתואר שני בספרות עברית, זכתה בפרס הרי הרשון לשירה.

שיריה - שירים ליריים, אישיים מאוד - התפרסמו לאורך השנים בעיתונים ובכתבי עת ספרותיים, בהם "מאזנים" ו"קשת". ב-1967 ראה אור ספרה הראשון, "כמו שכתוב בלב", וב-1978 - ספרה השני, "כוכבים בוכים". שנתיים לאחר מותה התפרסם מעזבונה ספר שירים שלישי, "להיות עננה לבנה".

ב-1982 מתה ממחלה קשה. על מצבתה בבית העלמין בקיבוץ רביבים נחקקה שורה משירה האחרון: "להיות עננה לבנה, שותה אור". הניחה שתי בנות: אילת וענת.

### הנצחתה

על שמה הקים בעלה, פרופ' אברהם נגב, שהיה ראש המכון לארכאולוגיה באוניברסיטה העברית, את "פרס רחל נגב לשירה": תחרות שנתית הפתוחה לכלל תלמידי האוניברסיטה העברית, למימון הוצאתו לאור של ספר שירה שנמצא ראוי לכך.

בפסטיבל "ימי שירה במדבר 2012" שהתקיים במדרשת שדה בוקר, נערך מושב לזכרה של רחל נגב בו הועלתה דמותה וקראו משיריה.

ספריה
-----

* כמו שכתוב בלב: שירים (תל אביב: אל"ף, 1967)
* כוכבים בוכים: שירים (תל אביב: הקיבוץ המאוחד, תשל"ח)
* להיות עננה לבנה: שירים (תל אביב: הקיבוץ המאוחד, 1984)

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **רחל נגב** |

* רחל נגב, ב"לקסיקון הספרות העברית החדשה"
* כתבי רחל נגב בפרויקט בן-יהודה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007298422705171
* ISNI: 0000 0000 7150 4311
* LCCN: n89116662
* VIAF: 11434359
* WorldCat: lccn-n89116662

 |
**אירנה בן צבי קרפלס** (בסלובקית: **Irene Karppelesová**) הייתה שחיינית יהודייה-סלובקית ישראלית. הייתה אלופה ושיאנית צ'כוסלובקיה ואלופה ושיאנית ארץ ישראל במשחי החזה.

קורות חיים
----------

קרפלס התאמנה בשחייה במועדון בר כוכבא ברטיסלאבה.

באליפות צ'כוסלובקיה לנוער שנערכה בסוף יולי 1937 זכתה קרפלס בשתי מדליות זהב במשחה ל-50 מטר חזה ובמשחה ל-100 מטר חזה, שניהם בשיא צ'כוסלובקיה לנערות חדש. שבוע לאחר מכן, היא זכתה באליפות צ'כוסלובקיה במשחה שליחות 4x100 מטר חזה בשיא לאומי חדש. בתחרות שנערכה במרץ 1938 היא קבעה במשחה ל-400 מטר חזה ובמשחה ל-500 מטר חזה שיא לאומי חדש. באליפות צ'כוסלובקיה שנערכה בסוף יולי 1938 היא זכתה בשתי מדליות זהב, במשחה ל-200 מטר חזה בשיא לאומי חדש ובמשחה שליחות 4x100 מטר חזה בשיא לאומי חדש.

בישראל היא שחתה בקבוצת מכבי חיפה. בתחרות שחייה שנערכה במאי 1940 קבעה קרפלס במשחה ל-200 מטר חזה שיא ארץ ישראל חדש של 3:27.8 דקות. שיא זה החזיק מעמד כ-13 שנים ונשבר על ידי חיותה מרצביאק.

קישורים חיצוניים
----------------

* בגולה, דואר היום, 18 בדצמבר 1935
* Dr. Peter Bučka, Ph.D, Jewish Swimming and Sports Club Bar Kochba Bratislava – the Most Successful Sports Club of Slovakia in the Interwar Period (בצ'כית)

הערות שוליים
------------

1. ↑  טבלת השיאים בארץ ובחוץ לארץ, קול העם, 21 בספטמבר 1947
2. ↑  תמונה של שחייניות בר כוכבא ברטיסלאבה, אירנה קרפלס שנייה משמאל
3. ↑  בספורט היהודי, דבר, 26 בדצמבר 1937
4. ↑  Dr. Peter Bučka, Ph.D, Jewish Swimming and Sports Club Bar Kochba Bratislava – the Most Successful Sports Club of Slovakia in the Interwar Period (בצ'כית)
5. ↑  3 שיאים ארצישראליים חדשים בשחיה, הַבֹּקֶר, 27 במאי 1940
**יורי מלנצ'נקו** (ברוסית: **Юрий Иванович Маленченко**; ‏‏נולד ב־22 בדצמבר 1961) הוא קוסמונאוט רוסי שטס לחלל מספר פעמים והגיע ל-827 ימים בחלל.

ביוגרפיה
--------

יורי מלנצ'נקו נולד בכפר במחוז קירובוהראד. הוא סיים לימודי בית הספר בהצטיינות והחל לימודי תואר בהנדסת אלקטרוניקה בחרקיב. לאחר שנת לימודים הראשונה הוא עבר לבית ספר לטייסי קרב אותו סיים בשנת 1983. לאחר סיום הלימודים הוא הוצב ביחידה של חיל האוויר של ברית המועצות בעיר טירספול.

בשנת 1987 מלנצ'נקו התחיל הכנות לטיסות חלל במרכז גגארין להכשרת קוסמונאוטים. הוא היה חבר בצוות גיבוי של מספר משימות חלל. בשנת 1994 הוא היה מפקד צוות של חללית סויוז TM-19 שהתחברה לתחנת החלל מיר בה כבר פעלה משלחת מס' 15 בפיקוד ויקטור אפנסייב. לאחר ביצוע חפיפה אחריות על תחנת החלל עברה למשלחת מס' 16 בפיקוד מלנצ'נקו. מלנצ'נקו חזר לכדור הארץ לאחר 125 ימי טיסה ו-2 פעילויות חוץ רכביות.

באוגוסט 1996 מלנצ'נקו נשלח ליוסטון והיה מתאם פעולות של מרכז גגארין להכשרת קוסמונאוטים. באוקטובר 1998 הוא התחיל הכנות לטיסה במעבורת החלל במרכז החלל ג'ונסון. בשנת 2000 מלנצ'נקו שוגר לחלל במעבורת החלל אטלנטיס - משימה STS-106 (טרנס וילקאט היה מפקד צוות).

בשנת 2003 מלנצ'נקו היה מפקד צוות של סויוז TMA-2 איתה לתחנת החלל הגיע משלחת מס' 7 ומלנצ'נקו היה מפקד המשלחת. הטיסה הייתה מתוכננת להסתיים באוגוסט ובספטמבר הוא היה אמור להתחתן. במהלך הטיסה סוכם על הארכתה עד לאוקטובר. בעקבות כך מלנצ'נקו התחתן עם יקטרינה דמיטרייבה, אזרחית ארצות הברית ילידת ברית המועצות במהלך הטיסה. טבעת נישואין הועברה למלנצ'נקו בחללית פרוגרס. הוא חזר לכדור הארץ לאחר 192 ימים.

בשנת 2007 מלנצ'נקו טס לחלל כמפקד צוות של חללית סויוז TMA-11. החללית התחבר הלתחנת החלל הבין-לאומית וצוותה הפך למשלחת מס' 16 לתחנת החלל הבין-לאומית בפיקוד של פגי ויטסון. במהלך שהות בחללל מלנצ'נקו ביצע פעילות חוץ-רכבית באורך של כ-7 שעות. הוא חזר לכדור הארץ לאחר כ-6 חושדים.

בשנת 2009 מלנצ'נקו עזב את חיל האוויר הרוסי בדרגת קולונל. בשנת 2010 הוא חזר ליחידת הקוסמונאוטים כאזרח. ביולי 2012 הוא טס לחלל בחללית סויוז TMA-05M שהתחברה לתחנת החלל הבינלאומית. הוא היה חבר משלחת מס' 32 ו-33. הוא חזר לכדור הארץ לאחר 125 ימים. בדצמבר 2015 הוא טס לחלל בחללית סויוז TMA-19M שהתחברה לתחנת החלל הבינלאומית. הוא היה חבר משלחת מס' 46 ו-47. הוא חזר לכדור הארץ לאחר 187 ימים. 

בסך הכול מלנצ'נקו היה בחלל 827 ימים וביצע 6 פעמים פעילות חוץ רכבית במשך כולל של 35 שעות.

מלנצ'נקו עזב את יחידת הקוסמונאוטים בשנת 2016. הוא מתגורר בעיר הכוכבים.

קישורים חיצוניים
----------------

ויקישיתוף מדיה וקבצים בנושא **יורי מלנצ'נקו** בוויקישיתוף
* תקציר נתונים באתר ספייספאקטס
* נתונים מאנציקלפדיית החלל
* ביוגרפיה באתר רוסקוסמוס
* ביוגרפיה (ברוסית)
* פעילות משלחת מס' 7 בתחנת החלל הבין-לאומית

|  |  |
| --- | --- |
| בקרת זהויות עריכת הנתון בוויקינתונים | 
* GND: 1164242849
* VIAF: 20153409652141580361
* WorldCat (עם VIAF): 20153409652141580361

 |
**עקרון הכפל** הוא עיקרון יסודי בקומבינטוריקה המופיע בצורות שונות בתחומים רבים במתמטיקה. העיקרון קובע כי בעבור שתי קבוצות, אם בראשונה יש {\displaystyle \ n}איברים ובשנייה {\displaystyle \ m}איברים, אז במכפלה קרטזית שלהן יש {\displaystyle \ n\times m}איברים.

קבוצת המכפלה הקרטזית מספר העצמים בקבוצה המורכבת מכל הזוגות האפשריים של עצם אחד מן הקבוצה הראשונה ועצם שני מן הקבוצה השנייה (מכפלה קרטזית) שווה למכפלה {\displaystyle \ n\times m}.

קומבינטוריקה
------------

**רקע:** מכפלה קרטזית היא קבוצת זוגות סדורים שרכיביהם מגיעים משתי קבוצות, לא בהכרח שונות. קבוצת המכפלה הקרטזית מורכבת מכל הזוגות האפשריים של עצם אחד מן הקבוצה הראשונה, ועצם שני מן הקבוצה השנייה.

בניסוח פורמלי, עקרון הכפל קובע כי אם בקבוצה סופית {\displaystyle \ A}יש {\displaystyle \ n} איברים, ובקבוצה סופית {\displaystyle \ B}יש {\displaystyle \ m} איברים, אז במכפלה הקרטזית {\displaystyle \ A\times B} יש {\displaystyle \ n\cdot m} איברים. 

ניתן להוכיח את עקרון הכפל באינדוקציה בהסתמך על הגדרת הכפל במערכת פאנו ועל עקרון החיבור (הקובע כי מספר האיברים באיחוד של שתי קבוצות זרות שווה לסכום מספר האיברים בכל אחת).

לדוגמה קלף משחק סטנדרטי (שאינו ג'וקר) מוגדר על ידי צורה מבין הצורות ♠, ♣, ♥, ♦ ומספר מבין המספרים 1-13. לכן מספר הקלפים בחפיסה (ללא קלפי ג'וקר) הוא מספר הצורות כפול מספר המספרים: 4×13=52.

באינדוקציה מכלילים את עקרון הכפל למספר כלשהו של קבוצות. אם מספר האיברים בקבוצות {\displaystyle \ A\_{1},A\_{2},\ldots ,A\_{n}} הוא {\displaystyle \ m\_{1},m\_{2},\ldots ,m\_{n}} בהתאמה, אז מספר האיברים ב-{\displaystyle \ A\_{1}\times A\_{2}\times \ldots \times A\_{n}} הוא {\displaystyle \ \prod \_{i=1}^{n}m\_{i}}. מקרה פרטי חשוב הוא כאשר הקבוצות במכפלה כולן זהות, אז מספר האיברים במכפלה הקרטזית הוא {\displaystyle \ m^{n}}. המשמעות הקומבינטורית היא שמספר הדרכים לסדר עם חזרות {\displaystyle n} עצמים בשורה, כאשר הם נבחרים מתוך {\displaystyle m} עצמים, היא {\displaystyle \ m^{n}}. תוצאה נוספת הנובעת מעקרון הכפל היא שמספר הדרכים לסדר {\displaystyle n} עצמים בשורה בלי חזרות היא {\displaystyle \ n!}(ראו עצרת).

תורת הקבוצות
------------

 ערך מורחב – **אריתמטיקה של עוצמות**  

בתורת הקבוצות משתמשים בעקרון הכפל כדי להגדיר פעולת כפל בין עוצמות. עוצמות סופיות הן מספרים טבעיים ולכן המכפלה שלהן תואמת את עקרון הכפל. לכן טבעי להכליל את עקרון הכפל כך שיגדיר גם מכפלה בין עוצמות אינסופיות: {\displaystyle |A|\cdot |B|:=|A\times B|}. הגדרה זו אינה תלויה בבחירת נציגים.

בהכללה, המכפלה של קבוצה כלשהי של עוצמות מוגדרת לפי: {\displaystyle \prod \_{i\in I}|A\_{i}|:={\biggl |}\prod \_{i\in I}A\_{i}{\biggr |}}

שטח מלבן
--------

ניתן לחלק מלבן שהאורך והרוחב שלו הם מספרים טבעיים למספר טבעי של ריבועי יחידה. לפי עקרון הכפל מספר הריבועים שווה למכפלת אורך המלבן ברוחבו. אם מוסכם ששטחו של ריבוע יחידה הוא 1, ניתן להגדיר כי שטחו של מלבן כזה שווה למכפלת אורכו ברוחבו. באמצעות חשבון אינפיניטסימלי ניתן להכליל את התוצאה לכל מספר ממשי ולקבל כי שטחו של מלבן כלשהו שווה שמכפלת האורך ברוחב. באמצעות אינטגרל לבג הדבר מאפשר להגדיר את שטחה של צורה דו-ממדית (או באופן כללי את המידה של צורה n-ממדית) בהסתמך על הגדרת שטחו של ריבוע היחידה ומידת לבג בלבד.

ראו גם
------

* תלות (הסתברות)

קישורים חיצוניים
----------------

* עקרון הכפל, באתר MathWorld (באנגלית)